**บทคัดย่อ**

บริษัท เทรนด์ วี จี 3 จำกัด เป็นหน่วยงานในสังกัดกองบรรณาธิการ ก่อตั้งในปี พ.ศ. 2506 โดยใช้ชื่อว่า "แผนกข่าวภาพ-เอกสาร" ถูกเปลี่ยนชื่อเป็น "แผนกประวัติ-ภาพ-ข่าว" ในปี พ.ศ. 2518 "แผนกห้องสมุด" ในปี พ.ศ. 2522 และเป็น "แผนกศูนย์ข้อมูล" ในปี พ.ศ. 2530 ภาระสำคัญของของศูนย์ข้อมูลได้แก่การให้บริการแก่พนักงานในบริษัท โดยเฉพาะกองบรรณาธิการในส่วน ที่เกี่ยวกับงานข่าวตลอดยี่สิบสี่ชั่วโมง นอกจากนี้ยังมีหน้าที่รวบรวมข้อมูล ภาพข่าวและฟิล์มจากหนังสือพิมพ์ไทยรัฐทุกฉบับ รวมทั้งเอกสารข้อมูลอื่นๆที่เกี่ยวข้องกับการเขียนข่าว เนื่องจากเป็นแผนกที่ต้องรวบรวมข้อมูลประเภทต่างๆเป็นจำนวนมาก ในปี พ.ศ. 2538 บริษัท วัชรพล จำกัด จึงมีนโยบายปรับปรุงกระบวนการทำงานและเครื่องมือต่างๆของศูนย์ข้อมูลให้มีความ ทันสมัย เพื่อสามารถให้บริการแก่ผู้ต้องการได้อย่างรวดเร็วและครบวงจร จึงได้ริเริ่มนำระบบคอมพิวเตอร์สมัยใหม่เข้ามา ใช้ภายในแผนก ทำให้บริษัท เทรนด์ วี จี 3 จำกัด เป็นหนึ่งบริษัทที่ถูกจับตาโดยบริษัทคู่แข่ง และมีนักศึกษามากมายที่ต้องการทำงานที่บริษัทแห่งนี้ซึ่งจากการปฏิบัติงานสหกิจศึกษานั้นข้าพเจ้าได้รับการมอบหมายให้ปฏิบัติงานใน ตำแหน่ง programmer โดยได้รับมอบหมายให้ช่วยงานในการพัฒนาระบบ My Thairath ซึ่งเป็นระบบที่ใช้ในการส่งข่าวของนักข่าวจากทั่วประเทศ โดนระบบนี้เป็นระบบที่พัฒนามาได้เป็นเวลา 5 เดือนแล้วในวันที่ข้าพเจ้าเริ่มสหกิจศึกษา ซึ่ง ข้าพเจ้าคอยช่วยเหลืองานในส่วนของการเขียนชุดคำสั่ง (Code) ซึ่งได้ศึกษาเรียนรู้เทคนิคต่างๆ มากมาย และได้ช่วยเหลือทีมงาน ทำให้แบ่งเบาภาระงานได้ส่วนหนึ่ง